**Mónosbél Község Önkormányzat Képviselő-testületének**

**10/2016. (XI. 28.) önkormányzati rendelete**

**az egészségügyi alapellátási körzetekről**

Mónosbél Község Önkormányzat Képviselő-testülete az Alaptörvény 32. cikkének (1) bekezdésének a) pontja és a 2015. évi CXXIII. törvény 6.§ (1) bekezdésének felhatalmazása alapján, Magyarország helyi önkormányzatairól szóló 2011. évi CLXXXIX. törvény 13.§ (1) 4. pontja, valamint az egészségügyi alapellátásról szóló 2015. évi CXXIII. törvény 5.§ (1) bekezdésében foglalt feladatkörében eljárva a következőket rendeli el:

1.§

A rendelet hatálya kiterjed Mónosbél Község közigazgatási területén területi ellátási kötelezettséggel működő háziorvosi körzetre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásra, valamint az iskola-egészségügyi ellátásra.

2.§.

Mónosbél Község Önkormányzatának teljes közigazgatási területe egy háziorvosi körzetet alkot.

3.§.

Mónosbél Község Önkormányzatának teljes közigazgatási területén egy házi gyermekorvosi körzet működik.

4.§

Mónosbél Község Önkormányzatának teljes közigazgatási területe egy fogorvosi körzetet alkot.

5.§.

Mónosbél Község Önkormányzatának teljes közigazgatási területe egy védőnői körzetet alkot.

6.§

Az iskola egészségügyi ellátás székhelye 3346 Bélapátfalva IV. Béla út 3., Egészségház.

7.§

(1) Az alapellátáshoz kapcsolódó háziorvosi ügyeleti ellátást és a házi gyermekorvosi ellátást az önkormányzat feladat ellátási megállapodás keretében látja el.

(2) Az ügyeleti ellátás székhelye 3300 Eger, Szálloda út 2/a.

8.§

Az alapellátáshoz kapcsolódó fogászati ügyeleti ellátás székhelye 3300. Eger, Klapka György út 1.

9.§

A háziorvosi körzet, a házi gyermekorvosi körzet, a fogorvosi körzet, a védőnői ellátás körzet székhelye 3346 Bélapátfalva, IV. Béla út 3. Egészségház.

10.§

(1)Mónosbél Község Önkormányzat Képviselő-testületének jelen, 10/2016. (XI. 28.) önkormányzati rendelete a kihirdetését követő napon lép hatályba.

(2) Jelen rendelet hatálybalépésével egyidejűleg Mónosbél Község Önkormányzat Képviselő-testületének a háziorvosi körzetekről szóló 6/2002. (VI.19.) önkormányzati rendelete hatályát veszti.

Varga Sándorné Fehér Lászlóné

polgármester címzetes főjegyző